open-index/open-wikipedia-markdown huggingface dataset:
Jıtıqara

**Jıtıqara** () on kaupunki ja Jıtıqaran piirin hallinnollinen keskus Qostanain alueella Kazakstanissa. Se sijaitsee Şortandyjoen varrella 215 kilometriä Qostanaista lounaaseen. Kaupungissa oli 34&nbsp;669 asukasta vuonna 2025.

Paikkakunta on perustettu vuonna 1910 Aqqarğan ja Jıtıqaran kultaesiintymien hyödyntamisen yhteydessä. Siitä tuli kaupunki vuonna 1939. Kultaa louhittiin 1950-luvun lopulle saakka, jolloin ryhdyttiin rakentamaan paikallista krysotiiliasbestia hyödyntävää kaivos- ja rikastamokombinaattia.

Jıtıqarassa toimivat krysotiiliasbestia tuottava Qostanai mineraldary sekä kultaa louhiva yritys. Alueella on myös muita mineraaleja kuten nikkeliä, kobolttia, titaania ja harvinaisia maametalleja.

## Lähteet

## Aiheesta muualla
* Jıtıqaran piirin sivusto
Fenpikloniili

**Fenpikloniili** (C11H6N2Cl2) on pyrrolijohdannaisiin kuuluva heterosyklinen ja aromaattinen orgaaninen yhdiste. Yhdistettä voidaan käyttää maataloudessa sienimyrkkynä.

## Ominaisuudet, valmistus ja käyttö
Huoneenlämpötilassa fenpikloniili on väritöntä kiteistä ainetta. Yhdiste liukenee vain erittäin niukasti veteen, mutta liukenee paremmin orgaanisiin liuottimiin, esimerkiksi etanoliin, asetoniin, dikloorimetaaniin ja tolueeniin. Aineen fungisidiset ominaisuudet perustuvat mahdollisesti sienisoluille elintärkeiden sokerien ja aminohappojen kuljetuksen häiriintymiseen. Vaikutusmekanismeja on mahdollisesti useita.

Fenpikloniilin synteesissä on kaksi vaihtoehtoista keskeistä välituotetta, jotka ovat 1,2-dikloori-3-nitrobentseenistä lähtien valmistettava 2-(2,3-dikloorifenyyli)akryylinitriili tai 2,3-diklooribentsaldehydistä ja syanoetikkahappojohdannaisesta johdettu kinnamaattijohdannainen. Jompi kumpi näistä välituotteista reagoi emäksisen katalyytin läsnä ollessa p-tolueenisulfonyylimetyyli-isosyanidin kanssa fenpikloniiliksi.

Fenpikloniili tehoaa useisiin sienitauteihin ja sitä käytetään erityisesti viljojen sienitautien torjunnassa. Fenpikloniilin käyttö Euroopan unionin alueella kiellettiin vuonna 2009.

## Lähteet

## Aiheesta muualla
* Contaminantdb: Fenpiclonil 
* Kyoto Encyclopedia of Genes and Genomes (KEGG): Fenpiclonil
Magomed Ankalajev

**Magomed Alibulatovitš Ankalajev** (; s. 2. kesäkuuta 1992) on venäläinen vapaaottelija, joka ottelee UFC:ssä. Ankalajev oli alemman raskaansarjan hallitseva mestari.

## Yksityiselämä
Ankalaev on perheensä vanhin lapsi, hänellä on yksi veli ja kolme siskoa. 

Ankalaev omistaa kahvilan Dagestanissa nimellä "Ankl".

## Ammattilaisottelut

## Lähteet
*https://www.tapology.com/fightcenter/fighters/83405-magomed-ankalaev
*https://www.espn.com/mma/fighter/_/id/4273399/magomed-ankalaev
* https://www.youtube.com/watch?v=CBdHPiDvjSM&t=796s
* https://www.youtube.com/watch?v=7hTa-KnMbvM&t=79s
Lübecker Straßen metroasema

**Lübecker Straße** on Hampurin metron U1 ja U3-linjojen risteysasema, joka avattiin 15. helmikuuta 1912. Asemaa käyttää arkisin 30 332 matkustajaa päivässä. Aseman suunnitteli arkkitehtitoimisto Raabe & Wöhlecke. 

## Historia
U3-linjan asema avattiin 15. helmikuuta 1912 osana Hampurin metron ensimmäistä vaihetta.

U1-linjan aseman rakennustyöt aloitettiin vuonna 1959. Tämän vuoksi Lübecker Straßella kulkeneet raitiovaunulinjat siirrettiin väliaikaisesti kulkemaan Angerstraßelle, joka kulkee sen eteläpuolella. U1-linjan asema avattiin 2. heinäkuuta 1961.

Vuoteen 2009 asti kehälinjan Berliner Tor–Barmbek -osuudella ja siten myös asemalla liikennöi U2-linja.

Keväästä 2019 lähtien U3:n laiturit ovat olleet esteettömiä, ja 19.joulukuuta 2019 lähtien myös U1:n laituri on ollut esteetön.

## Lähteet
Sorèze

**Sorèze** () on kunta Ranskan eteläosassa Tarnin departementissa Oksitanian alueella. Se sijaitsee noin 26 kilometriä Castresin kaupungista lounaaseen.

## Historia
Kylä sijaitsi ennen ylempänä rinteellä olevan Verdiniuksen linnoituksen vieressä. Linnoitus nimettiin myöhemmin Puyvertiksi, ja se tunnetaan nykyään Berniquaut'n oppidumina. Linnoituksen alapuolelle perustettiin Sainte-Marie-de-la-Sagnen luostari. Normannit tuhosivat luostarin, mutta se rakennettiin uudelleen 900-luvulla. Luostarin viereen rakennettiin Sorèzen alempi kaupunki, jota myöhemmin kutsuttiin nimellä "Ville Vieille" (Vanhakaupunki).

Vuonna 1210 albigenssiristiretken aikana Puyvertin linnoitus purettiin ja sen asukkaat asettuivat tasangolle luostarin lähelle. Vuonna 1377 Grandes Compagnies -palkkasoturijoukot ryöstivät ja tuhosivat Sorèzen kylän, jättäen jäljelle vain luostarin. Vuonna 1573 uskonsotien aikana protestantit tuhosivat luostarin ja seurakuntakirkon säilyttäen vain kellotornin. Purkumateriaalit käytettiin kaupungin linnoitusten rakentamiseen. Vuonna 1629 Ranskan kuningas Ludvig XIII purki protestanttiset kaupungit. Tuolloin Sorèze säilytti vain pienen osan valleistaan ja kaksi porttiaan, mukaan lukien Porte de Castresin.

### Luostarikoulu

Vuonna 1636 luostarin rakennukset entisöitiin, ja vuonna 1682 benediktiinimunkit avasivat siellä luostarikoulun. Vuosina 1776–1792 laajennetussa koulussa toimi yksi Ludvig XVI:n perustamista kahdestatoista kuninkaallisesta sotilaskoulusta, ja sen tarjoama koulutus houkutteli monia tähän sisäoppilaitokseen. Vuosina 1854–1861 isä Lacordairen johdolla luostarikoulun maine levisi kauas alueen ja maan rajojen ulkopuolelle.

## Tunnettuja kuntalaisia
*Jean-Marcel Rodié (1879-1968), piispa
*Jean Mistler (1897-1988), kirjailija

## Lähteet

## Aiheesta muualla
Flemming Nielsen

**Flemming Gert Nielsen** (24. helmikuuta 1934 Kööpenhamina – 16. marraskuuta 2018 Kööpenhamina) oli tanskalainen jalkapalloilija, joka pelasi keskikenttäpelaajan pelipaikalla. Hän oli pituudeltaan 184-senttimetrinen. Nielsen voitti Tanskan kanssa hopeaa Rooman vuoden 1960 kesäolympialaisista. Hän pelasi Tanskan A-maajoukkueessa 26 ottelua, niistä ensimmäisen vuonna 1954 Sveitsiä vastaan.

Nielsen aloitti seurauransa kotimaansa B 93:ssa ja AB:ssa. Hän pelasi vuodet 1961–1964 italialaisessa Atalantassa ja kaksi seuraavaa vuotta skotlantilaisessa Mortonissa. Uransa viimeiseksi vuodeksi Nielsen palasi B 93:een. Pelaajauransa jälkeen hän toimi urheilutoimittajana *[[Aftenbladet]]ille*, *[[Politiken]]ille* ja *[[B.T.|B.T.:lle]]*. Hän kirjoitti myös kaksi jalkapalloa käsittelevää kirjaa.

## Lähteet

## Aiheesta muualla
* Flemming Nielsen Tanskan jalkapalloliiton sivuilla
John Danielsen

**John Danielsen** (s. 13. heinäkuuta 1939 Odense) on tanskalainen ammattilaisuransa päättänyt jalkapalloilija, joka pelasi pääsääntöisesti hyökkäävän keskikenttäpelaajan pelipaikalla. Hän on pituudeltaan 180-senttimetrinen.

Danielsenin seurajoukkueisiin lukeutuivat B 1909, Werder Bremen ja FC Chiasso. Hän pelasi 27 ottelua Tanskan A-maajoukkueessa ja teki niissä seitsemän maalia. Hän pelasi kaksi ottelua vuoden 1964 EM-kilpailuissa. Danielsen oli mukana voittamassa hopeaa Rooman vuoden 1960 kesäolympialaisista.

## Lähteet

## Aiheesta muualla
Tommy Younger

**Thomas ”Tommy” Younger** (10. huhtikuuta 1930 Edinburgh – 13. tammikuuta 1984) oli skotlantilainen jalkapalloilija, joka pelasi maalivahdin pelipaikalla. Hän oli pituudeltaan 185-senttimetrinen. Younger pelasi 25 ottelua Skotlannin A-maajoukkueessa, niistä ensimmäisen lokakuussa 1954 ystävyysottelussa Walesia vastaan. Hän pelasi kaksi ottelua vuoden 1958 MM-kilpailuissa.

Younger pelasi seuraurallaan Skotlannin lisäksi Englannissa, Walesissa ja Kanadassa.

## Lähteet
Alex Parker

**Alexander Hershaw Parker** (2. elokuuta 1935 Irvine – 7. tammikuuta 2010) oli skotlantilainen jalkapalloilija, joka pelasi oikean laitapuolustajan pelipaikalla. Hän oli pituudeltaan 173-senttimetrinen. Parker pelasi 15 ottelua Skotlannin A-maajoukkueessa. Hän pelasi vuoden 1958 MM-kilpailuissa yhden ottelun Paraguayta vastaan.

Parker voitti Evertonin joukkueessa Englannin liigamestaruuden kaudella 1962–1963 ja FA Charity Shieldin 1963. Lisäksi hän voitti Falkirkin riveissä Skotlannin cupin 1956–1957.

## Lähteet
Anigros

**Anigros** (, ) oli joki Eliissä Peloponnesoksen niemimaalla Kreikassa. Nykyisin jokea ei ole olemassa tai ainakaan sen sijaintia ei tiedetä.

Anigros virtasi antiikin aikana Trifyliassa lähellä Samikonin kaupunkia. Homeroksen mukaan jokea kutsuttiin nimellä *Minyeios* (). Se sai alkunsa Lapithas-vuorelta ja päättyi ennen Joonianmereen saapumistaan Samikonin lähellä pahanhajuisiin soihin. Sen vedellä oli epämiellyttävä haju, eikä sen kaloja voinut syödä. Tämän selitettiin johtuneen siitä, että kentaurit olivat peseytyneet joessa saatuaan haavoja Herakleen myrkytetyistä nuolista. Joen arvellaan laskeneen laguuniin, joka on nykyisin Kaïáfas-järvi.

Samikonin lähellä oli luolia, jotka oli omistettu anigridien () nimellä tunnetuille nymfeille, ja joissa ihosairauksista kärsineet parantuivat joen vedellä. Seudulta on löydetty luolia, joissa kallioista tihkuu rikkipitoista vettä. Akidas-joki, jota jotkut pitivät samana kuin Homeroksen mainitsema Iardanos, laski Anigrokseen.

## Lähteet
Aroánios (Erýmanthoksen sivujoki)

**Aroánios** () eli **Livartzinós** (Λιβαρτζινός), antiikin **Aroanios** (, ), on joki Peloponnesoksen niemimaalla Kreikassa. Se on Erýmanthoksen sivujoki ja virtaa Akhaian alueyksikössä Kalávrytan kunnan alueella. Se saa alkunsa Tártaris-vuorelta läheltä Aroánian kylää ja yhtyy Erýmanthokseen Tripótaman kylässä noin sata metriä pohjoiseen sen ja Seiraíos-joen yhtymäkohdasta.

Joen mainitsee Aroanioksen nimellä jo Pausanias antiikin aikana. Tätä Erýmanthoksen sivujokea ei tule sekoittaa samannimiseen suurempaan Aroánios-jokeen, joka on Ládonasin sivujoki.

## Lähteet
Aroánios (Ládonasin sivujoki)

**Aroánios** (, myös *Aroáneios*, Αροάνειος) eli **Katsánas** (Κατσάνας, myös ρέμα της Κατσάνας, *réma tis Katsánas*, ”Katsánan virta”), antiikin **Aroanios** (, ), on joki Peloponnesoksen niemimaalla Kreikassa. Se on Ládonasin sivujoki ja virtaa Akhaian alueyksikössä Kalávrytan kunnan alueella. Joki saa alkunsa Aroánia- eli Chelmós-vuorilta. Se virtaa pohjois-eteläsuunnassa Kleitorían läpi, ja laskee Ládonasiin lähellä sen alkulähteitä. Joen pituus on noin 12 kilometriä. Aroánioksen sivujokiin kuuluu Kleítoras.

Antiikin Aroanios virtasi Kleitorin kaupungin läheltä sen länsipuolelta. Polybios kuvaa sen, mainitsematta kuitenkaan joen nimeä, vuorilta alas syöksyväksi vuolaaksi vuoripuroksi. Aroanioksen taimenten kerrotaan laulaneen kuin räkättirastaat.

Tätä Ládonasin sivujokea ei tule sekoittaa samannimiseen vähäisempään Aroánios-jokeen, joka on Erýmanthoksen sivujoki.

## Lähteet

## Aiheesta muualla
Aqsai

**Aqsai** () on kaupunki ja Börlın piirin hallinnollinen keskus Länsi-Kazakstanin alueella Kazakstanissa. Se sijaitsee 110 kilometriä Oralista itään. Kaupungissa oli 35&nbsp;682 asukasta vuonna 2025.

Paikkakunta on syntynyt Oralin ja Sol-Iletskin välisen rautatien rakentamisen yhteydessä vuonna 1936. Sen nimenä oli Qazaqstanin taajama, kunnes vuonna 1967 siitä tuli Aqsain kaupunki.

Aqsaissa on muun muassa teräsbetonirakennetehdas, korjauspaja ja leipomo. Sen lähistöllä sijaitsee Qaraşyğanaqin öljy- ja kaasukondensaattiesiintymä.

## Lähteet

## Aiheesta muualla
* Börlın piirin sivusto
Aroánios

**Aroánios** (), antiikin **Aroanios** (, ), voi viitata seuraaviin jokiin Peloponnesoksen niemimaalla Kreikassa:

* Aroánios, antiikin Aroanios, Erýmanthoksen sivujoki, joka virtasi läheltä Psofiin kaupunkia
* Aroánios, antiikin Aroanios, Ládonasin sivujoki, joka virtasi läheltä Kleitorin kaupunkia
* Aroánios, antiikin Aroanios eli Olbios eli Anias, joka virtasi läheltä Feneuksen kaupunkia
Asopós (Fthiotis)

**Asopós** () eli **Karvounariá** (Καρβουναριά), antiikin **Asopos** (, ), on joki Keski-Kreikassa. Se on Spercheiós-joen sivujoki ja virtaa Fthiotiin alueyksikön alueella. Joki saa alkunsa Oíti-vuorelta. Antiikin aikana Asopos laski suoraan Malianlahteen (nyk. Maliakóslahti) lähellä Thermopylaita. Nykyisin Asopós laskee ensin Spercheiókseen, joka laskee myöhemmin Maliakóslahteen.

## Lähteet
Asopós (Korinthia)

**Asopós** (), antiikin **Asopos** (, ), on joki Peloponnesoksen niemimaalla Kreikassa. Se virtaa Korinthian alueyksikön alueella. Joki saa alkunsa Gavriás-vuorelta ja laskee Korintinlahteen Kiáton kaupungin kaakkoispuolella.

Antiikin aikana joki sai alkunsa Fleiuksen alueelta ja virtasi läpi Sikyonian eli Sikyonin kaupunkivaltion alueen ohittaen kaupungin itäpuolelta. Tästä Sikyonian tasanko sai nimen Asopis tai Asopia.

## Lähteet
Chavrías

**Chavrías** (, myös ποτάμι της Ορμύλιας, *potámi tis Ormýlias*, ”Ormýlian joki") on joki Chalkidikín niemimaalla Makedoniassa Kreikassa. Se on niemimaan suurin joki ja sen pituus on noin 59 kilometriä. Joki saa alkunsa Cholomóntas- ja Stratonikó-vuorilta läheltä Neochória. Se virtaa keskisen Chalkidikín halki suunnilleen pohjoiskoillis-etelälounassuuntaisesti ja laskee Kassándranlahteen eli Toronaíoslahteen. Joen valuma-alueen koko on noin 472 neliökilometriä.

## Lähteet
Karnési

**Karnési** (, myös ρέμα του Καρνεσίου, *réma tou Karnesíou*, ”Karnésin virta”) on joki Peloponnesoksen niemimaalla Kreikassa. Se on Kleítoras-joen sivujoki ja virtaa Akhaian alueyksikössä Kalávrytan kunnassa. Joki virtaa Áno Kleitorían (ent. Karnési) kylän itäpuolelta ja laskee Kleítorasiin heti antiikin ajan Kleitorin kaupungin paikan itäpuolella, länteen nykyisestä Kleitorían kylästä.

## Lähteet
Eric Caldow

**Eric Caldow** (14. toukokuuta 1934 Cumnock – 4. maaliskuuta 2019) oli skotlantilainen jalkapalloilija, joka pelasi oikean laitapuolustajan pelipaikalla. Hän oli pituudeltaan 174-senttimetrinen. Caldow pelasi Skotlannin A-maajoukkueessa 40 ottelua ja teki niissä neljä maalia. Hän pelasi kolme ottelua vuoden 1958 MM-kilpailuissa.

Caldow saavutti kaikki joukkuetittelinsä Rangersin joukkueessa. Hän voitti sen riveissä viidesti Skotlannin liigamestaruuden, kolmesti Skotlannin liigacupin ja kahdesti Skotlannin cupin.

## Lähteet
Kladisós

**Kladisós** (), antiikin **Kerdisos** (, ), on joki Kreetan saarella Kreikassa. Joki saa alkunsa Lefká Óri -vuorilta ja kerää Thérison laakson vedet. Se virtaa Thérison rotkon ja Chanián tasangon läpi, ja laskee Kreetanmereen Kladisóksen ja Néa Chóran rantojen välissä heti Chanián kaupungin länsipuolella.

## Lähteet

## Aiheesta muualla
Escoussens

**Escoussens** () on kunta Ranskan eteläosassa Tarnin departementissa Oksitanian alueella. Se sijaitsee noin 15 kilometriä Castresin kaupungista etelään.

Kaupungin maisemaa hallitsee 1100-luvulla rakennettu linna Château d'Escoussens. Linna kärsi tuhoja 1200-luvun albigenssiristiretken aikana, minkä jälkeen siitä tuli Toulousen kreivin alaisuudessa useiden herrojen omaisuutta. 1400-luvulta 1700-luvun lopun Ranskan vallankumoukseen saakka linna oli Saïx'n luostarin omistuksessa.

## Lähteet

## Aiheesta muualla
Kerítis

**Kerítis** () eli **Plataniás** (Πλατανιάς), antiikin **Iardanos** (, ), on joki Kreetan saarella Kreikassa. Se saa alkunsa Mesklán kylästä Lefká Óri -vuorilta ja laskee Kreetanmereen Plataniáksen ja Geránin kylien välillä länteen Chaniásta. Joen pituus on noin 25 kilometriä. Kerítiksellä on useita sivujokia.

Varhaisin maininta joesta on Homeroksella, joka mainitsee sen virranneen lähellä paikkaa, jossa kydonit asuivat. Alikianóksessa oli vanha Kerítiksen ylittänyt kolmikaarinen kivisilta, joka oli rakennettu vuonna 1908. Se tuhoutui myrskyn aiheuttamassa tulvassa 25. helmikuuta 2019.

## Lähteet
Kleítoras (joki)

**Kleítoras** (, ), antiikin **Kleitor** (, ), on joki Peloponnesoksen niemimaalla Kreikassa. Se on Aroánios-joen sivujoki ja virtaa Akhaian alueyksikössä Kalávrytan kunnan alueella. Joki saa alkunsa Tártaris-vuorelta. Se virtaa Kleitorían tasangon poikki samannimisen kylän eteläpuolelta ja laskee Aroániokseen kylän kaakkoispuolella. Antiikin aikana joki kulki Kleitorin kaupungin eteläpuolelta. Kleítorasin sivujokiin kuuluu Karnési.

## Lähteet
Melas

**Melas** (, ”Musta”) voi viitata seuraaviin:

* Melas, useita hahmoja kreikkalaisessa mytologiassa
* Melas, antiikin kreikkalainen kuvanveistäjä
* Mavronéri, antiikin Melas, joki Keski-Kreikassa
Kyliáris

**Kyliáris** (), antiikin **Pyknos** (, ) tai **Pyktos** (, ), on joki Kreetan saarella Kreikassa. Sen pääosuus saa alkunsa Stýloksen kylän läheltä, josta laskettuna sen pituus on noin viisi kilometriä. Sen pisimmät haarat tuovat vettä Lefká Óri -vuorilta, jolloin pituus on noin 36 kilometriä. Joki laskee Kreetanmereen kuuluvaan Soúdanlahteen Kalámin ja Kalývesin kylien välillä.

## Lähteet
Mavronéri (Fthiotis)

**Mavronéri** (), antiikin **Melas** (), on joki  Keski-Kreikassa. Se on Spercheiós-joen sivujoki ja virtaa Fthiotiin alueyksikön alueella. Joki saa alkunsa Oíti-vuorelta ja se laskee Spercheiókseen Moschochórin kylän jälkeen.

Antiikin aikana Melas laski suoraan Malianlahteen (nyk. Maliakóslahti) viiden stadioninmitan päässä Trakhiista. Nykyisin Mavronéri laskee ensin Spercheiókseen, joka laskee myöhemmin Maliakóslahteen.

## Lähteet
Hermeksen talo

**Hermeksen talo** on Helsingin Kluuvissa Aleksanterinkadun ja Keskuskadun kulmassa sijaitseva toimisto- ja liikerakennus. Uusrenessanssityyliä edustavan rakennuksen on suunnitellut arkkitehtitoimisto Grahn, Hedman & Wasastjerna, ja se valmistui vuonna 1898.

Hermeksen talon naapurina osoitteessa Aleksanterinkatu 21 on samoihin aikoihin valmistunut Tallbergin liikepalatsi. Keskuskadun puolella rakennuksen vieressä on Makkaratalo. 

Rakennuksen ullakolle toteutettiin 1920-luvun alussa näyttelyhalli, jonka piirustukset laati Max Frelander. Katutason liiketilojen näyteikkunat uusittiin vuonna 1926 W. G. Palmqvistin suunnitelmien mukaan, mutta vuosina 1986–1988 ne palautettiin alkuperäisiksi. 1960-luvulla Hermeksen ja Tallbergin talot olivat purku-uhan alaisena, sillä tuolloin rakennettua Makkarataloa aiottiin myöhemmin laajentaa Aleksanterin­kadulle saakka.  Laajennusta ei kuitenkaan toteutettu, ja nykyisessä asemakaavassa Hermeksen talo on merkitty rakennus­taiteellisesti ja kulttuuri­historiallisesti arvokkaana suojeltavaksi.

Hermeksen talon aiempi omistaja oli Osuuspankkien Keskuspankki. Vuonna 2003 sen osti yhdessä viereisen Makkaratalon kanssa kiinteistösijoitusyhtiö Sponda.

## Kuvia

Tiedosto:Helsinki 1922, Aleksanterinkatu 19. Keskuskatu 4 - N25023 (hkm.HKMS000005-km002yce).jpg|Rakennus vuonna 1922. Kuvassa näkyvät parvekkeet on sittemmin purettu.
Tiedosto:Aleksanterinkatu 21, 19 - Helsinki 1900 -luku - N251278 - hkm.HKMS000005-km00354s.jpg|Tallbergin liikepalatsi ja Hermeksen talo 1900-luvun alussa.


## Lähteet

## Aiheesta muualla
Mykel Williams

**Mykel DeAnthony Williams** (s. 29. kesäkuuta 2004 Warm Springs, Georgia, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on uloin puolustuksen linjamies. Williams edustaa NFL-joukkue San Francisco 49ersia. Ennen NFL-uraansa hän edusti Georgian yliopiston joukkuetta. 49ers varasi hänet ensimmäisellä kierroksella 11. varausvuorolla .

Toukokuussa 2025 Williams teki 49ersin kanssa nelivuotisen ja yhteensä 24,94 miljoonan dollarin arvoisen tulokassopimuksen. Sopimus sisältää 14,78 miljoonan dollarin arvoisen allekirjoituspalkkion.

Williams on pelannut neljä NFL:n runkosarjan ottelua. Näissä otteluissa hänellä on yhteensä kymmenen taklausta ja yksi isku pelinrakentajaan. Uran tilastot päivitetty kauden 2025 neljännen peliviikon jälkeen 2. lokakuuta 2025.

## Lähteet
Qazaly

**Qazaly** () on kaupunki Kazakstanin Qyzylordan alueen Qazalyn piirissä. Se sijaitsee Syrdarjan oikealla rannalla 12 kilometriä piirin keskuksesta Äiteke bistä etelään. Kaupungissa oli 7&nbsp;436 asukasta vuonna 2025.

Paikkakunta on saanut alkunsa vuonna 1848 perustetusta linnakkeesta. Siitä tuli kaupunki vuonna 1867. Qazaly oli Syrdarjan alueeseen kuuluneen kihlakunnan keskus, jossa oli 1800-luvun lopulla noin 6&nbsp;000 asukasta. Taškentin rautatien varrelle perustettiin vuonna 1904 Jaña Qazaly (nykyinen Äiteke bi), josta sittemmin tuli piirikeskus. 

Lähistöllä sijaitsevat oguusien pääkaupunkina toimineen ja mongolien vuonna 1219 valloittaman Jankentin (Jangikent) rauniot.

## Lähteet
Daryl Gurney

**Daryl Gurney** (s. 22. maaliskuuta 1986 Derry), lempinimeltään ”**Superchin**”, on pohjoisirlantilainen dartsinpelaaja. Hän on lokakuussa 2025 PDC:n maailmanlistalla sijalla 26. Korkeimmillaan hän on ollut listan kolmantena vuonna 2019. Gurneylla on ollut PDC:n kiertuekortti vuodesta 2013.

Gurney on voittanut urallaan kaksi major-turnausta: World Grand Prix’n vuonna 2017 ja Players Championship Finalsin vuonna 2018. Vuonna 2025 hän ja Josh Rock voittivat Pohjois-Irlannin edustajina World Cupin; kyseessä oli Pohjois-Irlannin ensimmäinen voitto turnauksen historiassa.

## Lähteet
(40314) 1999 KR16

**** on transneptuninen kohde, eli sen kiertorata yltää Neptunuksen kiertorataa kauemmaksi Auringosta. Se kiertää Auringon ympäri  (noin ) kiertoradalla, joka on lähimmillään  astronomisen yksikön päässä ja etäisimmillään  astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti  &ndash; . Pyörähdysaika akselin ympäri on . 

## Lähteet
Ludvig Annerstedt

**Pehr Samuel Ludvig Annerstedt** (7. elokuuta 1836 Karlskrona – 20. marraskuuta 1904 Tukholma) oli ruotsalainen juristi ja poliitikko. Hän toimi Uppsalan yliopiston professorina vuosina 1876–1877, valtiopäivien ensimmäisen kamarin jäsenenä 1890–1904 ja oikeusministerinä 1896–1901. Vuonna 1903 hänestä tuli Haagin Pysyvän välitystuomiostuimen jäsen.
## Lähteet

## Aiheesta muualla
Maija-Liisa Koski

**Irja Maija-Liisa Koski** (o.s. *Vanamo*; 25. lokakuuta 1922 Hämeenlinna – 6. joulukuuta 1993 Turku) oli suomalainen lääkäri ja psykiatrian apulaisprofessori.

Koski syntyi päätoimittaja Einar Viktor Vanamon ja Aino Maria Halmeen perheeseen. Hänen puolisonsa 1944–1965 oli professori Kalevi Koski. Maija-Liisa Koski tuli ylioppilaaksi Järvenpään Yhteiskoulusta 1940 ja valmistui Helsingin yliopistosta lääketieteen lisensiaatiksi 1948. Lääketieteen ja kirurgian tohtoriksi hän väitteli Turun yliopistossa 1969 ja sai erikoislääkärin pätevyyden hermo- ja mielitaudeissa 1956, lasten sielullisissa häiriöissä 1963 ja psykiatriassa 1975. Koski opiskeli myös Yhdysvalloissa 1949–1950 ja 1961–1962. 

Koski oli Lapinlahden sairaalan vt. ja ylimääräinen apulaislääkäri 1951–1957, Nikkilän sairaalan  alilääkäri 1957–1959, Lastenlinnan lastenpsykiatri 1959, Turun mielisairaiden huoltopiirin huoltolääkäri 1959–1961 ja Turun yliopistollisessa keskussairaalassa lastenpsykiatri 1962–1968 ja erikoislääkäri 1968–1975. Turun yliopiston lastenpsykiatrian dosentti hän oli 1973–1975 ja apulaisprofessori 1975–1985. Koski tuli tunnetuksi lastenpsykiatrian uranuurtanaja Suomessa. Tutkijana hän paneutui varsinkin lasten psykosomatiikkaan.

## Lähteet
67 (meemi)

**67** tai **6-7** (usein myös **6 7** ja **6, 7**, lausutaan ”**six seven**”) on internetmeemi ja slangitermi, joka syntyi alkuvuodesta 2025 Tiktokissa ja Instagram Reels -palvelussa. Meemi on hyvin todennäköisesti peräisin NBA-pelaaja LaMelo Ballin pituudesta (6 jalkaa ja 7 tuumaa eli noin kaksi metriä) ja yhdysvaltalaisen Skrillan kappaleesta *Doot Doot (6 7)*, jossa toistuu sanoitus *6-7*. Overtime Eliten pelaaja Taylen ”TK” Kinney teki meemistä entistä suositumman viraalivideoillaan, joissa hän käytti toistuvasti 67-termiä. Meemi on levinnyt slangina pääasiassa alfa-sukupolven keskuudessa ja sitä pidetään osana brainrot-kulttuuria.

”67 Kid”, oikealta nimeltään Maverick Trevillian, on yhdysvaltalainen poika, josta tuli tunnettu sen jälkeen, kun eri sosiaalisissa medioissa levinnyt viraalivideo näytti hänen sanovan 67-termin samalla liikuttaen käsiään ylös ja alas Amateur Athletic Unionin koripallo-ottelussa.

67-meemiä verrataan yleisesti samankaltaiseen meemiin *41*, jossa räppäri Blizzi Boi toistaa kappaleessaan *41 Song (Saks Freestyle)* numeroa 41 – joka on samalla hänen nykyinen ikänsä – läpi kappaleen.

## Lähteet

## Aiheesta muualla
Poul Mejer

**Poul Mejer** (2. marraskuuta 1931 Vejle – 9. tammikuuta 2000) oli tanskalainen jalkapalloilija, joka pelasi keskikenttäpelaajan pelipaikalla. Mejer pelasi kaksi ystävyysottelua Tanskan A-maajoukkueessa. Hän oli mukana voittamassa hopeaa Rooman vuoden 1960 kesäolympialaisista.

Mejer edusti seuratasolla muun muassa Vejle BK:ta.

## Lähteet

## Aiheesta muualla
* Poul Mejer Tanskan jalkapalloliiton sivuilla
Cum grano salis

**Cum grānō salis** on latinankielinen sanonta, joka tarkoittaa ”hyppysellisellä suolaa” tai "suolanhitusen kera".  Sanonta on yleinen englannin kielessä ().

## Alkuperä
Ilmaisu on peräisin Plinius vanhemman antamasta lääkintäohjeesta kirjassa *[[Naturalis historia]]* (23, 149). Plinius kirjoitti: "Pompeius Suuri löysi Mithridateen, suuren kuninkaan, pyhäköistä hänen omakätisesti kirjoittamastaan erityisestä muistikirjasta reseptin vastalääkettä varten. Siihen kuului kaksi kuivattua pähkinää, kaksi viikunaa ja kaksikymmentä ruta-yrtin lehteä, jotka piti hienontaa yhdessä ja lisätä mukaan suolanjyvänen" ().

## Merkitys
Jonkun asian ymmärtäminen "cum grano salis" tarkoittaa, ettei sitä ole otettava täysin sananmukaisesti.

## Lähteet

* 

### Viitteet
Maaslova

**Maaslova** (), joskus muodossa *"Maslova"*, on entinen inkeriläinen kylä, joka kuului Kelton luterilaisen seurakuntaan. Nykyään kylä kuuluu Seuloskoin piiriin. 

Maaslova sijaitsee Neva-joen pohjoisrannalla ja se kuului ns "Kelton rantakyliin" (Kosken ja Sarvelan kanssa). Kylä mainitaan nimellä Subatofzina (Subatofsina, Sabatofzina, Subotofzina jne) Ruotsin 1600-luvun asiakirjoissa. Vuonna 1849 siellä asui 87 ihmistä (47 miestä ja 40 naista), niistä inkeriläisiä (savakoita) - 68 (35 miestä ja 33 naista), ja Suomen karjalaisia - 19 (miehiä 12, naisia 7).

Kylässä alkoi toimia suomenkielinen kansakoulu vuonna 1898 ja uusi koulurakennus pystytettiin vuonna 1902. Vuodesta 1909 Maaslovassa toimi osuuskauppa. 
Kylän suvut olivat Hännikkäinen, Neuvonen, Roihka, Telkkonen, Vaasseli ja Virolainen.

Vuonna 1926 Maaslovassa oli 51 taloa ja 222 asukasta, niistä 202 (42 taloa) - inkeriläisiä, ja 10 henkilöä (3 taloa) - Suomen suomalaisia.. 1930-luvussa osa asukkaita oli Stalinin vainojen aikana vangittu. 

Toisen maailmansodan aikana kylä joutui Leningradin saartoon. Maaliskuussa vuonna 1942 kylän suomalaiset karkotettiin, vietiin Laatokan jään kautta läheiselle rautatieasemalle ja sieltä jälleen Siperiaan. Sodan jälkeen entisille asukkaille kiellettiin asumasta kotikylässä.

## Lähteet
Andy Auld

**Andrew Auld** (26. tammikuuta 1900 Stevenston, Skotlanti – 6. joulukuuta 1977) oli skotlantilais-yhdysvaltalainen jalkapalloilija, joka pelasi vasenjalkaisena keskikenttäpelaajana. Auld pelasi viisi ottelua Yhdysvaltain A-maajoukkueessa ja teki niissä kaksi maalia. Hän pelasi kolme ottelua vuoden 1930 MM-kilpailuissa, joista Yhdysvallat voitti pronssia.

## Lähteet
Mike Bookie

**Michael Bookie** (12. syyskuuta 1904 Pittsburgh – 12. lokakuuta 1944) oli yhdysvaltalainen jalkapalloilija, joka pelasi keskikenttäpelaajan pelipaikalla. Bookie pelasi yhden ottelun Yhdysvaltain A-maajoukkueessa, joka oli ystävyysottelu Brasiliaa vastaan. Hänet valittiin joukkueen kokoonpanoon vuoden 1930 MM-kilpailuihin, joista Yhdysvallat voitti pronssia.

## Lähteet
5967 Edithlevy

**5967 Edithlevy (1991 CM5)** on keskikokoinen päävyöhykkeen asteroidi, joka kiertää sisemmällä Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin  ja sen pyörähdysaika akselin ympäri on .

## Lähteet
XAI

**xAI** on startup-yritys, jonka teknologiayrittäjä ja miljardööri Elon Musk perusti maaliskuussa 2023. Sen omistaa avaruusalan yritys SpaceX.

xAI:n pääkonttori sijaitsee Palo Altossa Kaliforniassa. xAI toimii tiiviisti yhteistyössä Muskin toisten yritysten kanssa.

## Historia
Elon Musk perusti xAI:n vastustamaan sitä, mitä hän kutsui poliittiseksi korrektiudeksi muissa generatiivisissa tekoälymalleissa. Hän kuvaili yrityksen tekoälyä vastapainoksi OpenAI:lle, jota hän arvosteli poikenneen alkuperäisistä tavoitteistaan. Muskin sanoin xAI keskittyi ”totuuteen, olipa se poliittisesti korrektia tai ei”. xAI aloitti toimintansa 12 työntekijällä Musk mukaan lukien. Perustajatiimin jäsenet olivat pääosin entisiä tutkijoita esimerkiksi OpenAI:lta, DeepMindilta, Microsoftilta ja Googlelta.

Marraskuussa 2023 yritys julkaisi Grok-keskustelubotin alun perin X:ssä, jonka Musk oli ostanut vuonna 2022. Se oli aluksi saatavilla tilaajille, mutta avattiin myöhemmin ilmaiseksi käyttäjille. Tammikuussa 2025 julkaistiin oma mobiilisovellus Grokille.

Maaliskuussa 2025 Musk kertoi myyneensä sosiaalisen median alustan X:n xAI:lle osakekaupalla, jonka arvoksi arvioitiin 33 miljardia dollaria. Lokakuussa 2025 xAI julkaisi Grokipedia-verkkotietosanakirjan, jonka sisällön tuottaa Grok-keskustelubotti.

Helmikuussa 2026 avaruusalan yhtiö SpaceX osti xAI:n.

## Lähteet
Kaksipilkkusuomustaja

**Kaksipilkkusuomustaja** (*Exodon paradoxus*) tai **kaksipilkkutetra** on tetroihin kuuluva kalalaji. Lajia tavataan makeista vesistä Etelä-Amerikasta.

## Koko ja ulkonäkö
Kaksipilkkusuomustaja voi kasvaa 8–15 cm pitkäksi. Laji on ruumiinrakenteeltaan litteähkö ja pitkänomainen. Naaraat ovat koiraita tukevampia, erityisesti lisääntymisaikana. Selkäevää seuraa rasvaevä ja pyrstöevä on haarautunut. Koiraan selkä- ja peräevät ovat hieman naaraan eviä pidemmät. Kaksipilkkusuomustaja on väriltään kellertävän tai vihertävän harmaa. Ruumiissa on kaksi mustaa pilkkua, joita ympäröi keltainen alue. Kalan evät ovat väriltään punaiset tai oranssit.. Kaksipilkkusuomustajan ominainen piirre on sen epäsymmetrinen hampaisto ja kallo.

## Levinneisyys ja elintavat
Kaksipilkkusuomustajan levinneisyysalue ulottuu Kolumbiasta ja Guyanasta Brasiliaan. Sitä tavataan esimerkiksi Amazon-, Tocantins-, Orinoco-, Rio Branco- ja Essequibo-jokien valuma-alueilta. Kala elää parvina melko matalissa vesissä hiekkapohjaisissa ja suhteellisen nopeasti virtaavissa joissa. Kaksipilkkusuomustaja on erikoistunut syömään muiden kalojen suomuja, ja syö lisäksi selkärangattomia eläimiä, kuten pieniä äyriäisiä.

Kaksipilkkusuomustajaa pidetään toisinaan akvaariokalana. Lajin aggressiivisuus ja tapa syödä muiden kalojen suomuja tekevät siitä kuitenkin vaikeasti pidettävän lajin.

## Lähteet
Jimmy Douglas

**James Edward ”Jimmy” Douglas** (12. tammikuuta 1898 East Newark, New Jersey – 5. maaliskuuta 1972 Point Pleasant, New Jersey) oli yhdysvaltalainen jalkapalloilija, joka pelasi maalivahdin pelipaikalla. Hän oli pituudeltaan 186-senttimetrinen.

Douglas pelasi yhdeksän ottelua Yhdysvaltain A-maajoukkueessa. Hän kuului joukkueen kokoonpanoon ensimmäisissä MM-kilpailuissa vuonna 1930. Lisäksi hän edusti Yhdysvaltoja Pariisin vuoden 1924 kesäolympialaisissa. Douglas valittiin vuonna 1953 National Soccer Hall of Fameen.

## Lähteet

## Aiheesta muualla
Tyystjoki

**Tyystjoki** on Jyväskylän Korpilahdella Synsiän kylässä virtaava 3,4 kilometriä pitkä joki. Se alkaa Kaitajärvestä laskevan Kaitajoen ja Soimanlammen laskuojan yhtymäkohdasta ja laskee Päijänteen Synsiänlahteen.

## Joen kulku
Kaitajoki alkaa Kaitajärven eteläpäästä 137,6 metrin korkeudelta mpy. ja yläjuoksulla siihen yhtyy Vahtajärven laskuoja. Soimanlammen laskuoja alkaa lammen länsipäästä 151,8 metrin korkeudelta ja saa yläjuoksulla lisävesiä pienestä Seiväslammesta. Alueella on myös Kalliojärvi, jolla ei ole avointa laskuojaa. Kummankin uoman varsi on lähes autio; ainoastaan niiden alajuoksulla on peltomaata, jossa ne lopulta yhtyvät Tyystjoeksi. Yhtymäkohta sijaitsee noin 104,4 metriä merenpinnan yläpuolella.

Tyystjoki virtaa lähes koko matkallaan Synsiän kylän peltojen keskellä. Siihen yhtyy yläjuoksulla etelästä Hanslamminjoki, jota pitkin laskevat Ison Hanslammen ja Ahvenlammen vedet. Alajuoksulla jokeen laskevat Tyystlammen vedet, jonka jälkeen joki alittaa yhdystien 16637. Tyystjoki laskee lopulta Päijänteen Synsiänlahteen. Päijänteen vedenpinnan korkeus on 78,8 metriä, joten pudotusta Tyystjoelle kertyy yhtymäkohdasta laskettuna noin 26 metriä.

## Luontoarvoja
Tyystjokeen on istutettu taimenen mätiä vuosina 2014 ja 2015 sekä vastakuoriutuneita (*vk*) taimenen poikasia vuonna 2016. Luonnostaan joessa esiintyy mutua sekä kivennuoliaista. Joessa on nousuesteinä kivipatoja, joiden lisäksi myös perkaamattomat kosket voivat olla nousuesteinä matalanveden aikaan. Joessa on yli viisi koskea, joiden yhteispinta-ala on yli 2&nbsp;700&nbsp;neliömetriä.

## Vesistösuhteita
Tyystjoki on Kymijoen vesistön (vesistöaluetunnus 14) Ristiselän alueeseen (14.23) kuuluvan Tyystijoen  valuma-alueen (14.239) lasku-uoma. Valuma-alueen suurimmat järvet ovat Vahtajärvi (21&nbsp;ha), Kaitajärvi (13&nbsp;ha) ja Soimanlampi (5&nbsp;ha). Joen valuma-alueen pinta-ala on noin 22 neliökilometriä.

## Lähteet
Sean Strickland

**Sean Thomas Strickland** (s. 27. helmikuuta 1991) on yhdysvaltalainen vapaaottelija, joka ottelee UFC:ssä. Strickland on UFC:n keskisarjan entinen mestari.

## Yksityiselämä
Strickland meni naimisiin lokakuussa 2025.

19. kesäkuuta 2025 Strickland julkaisi Twitterissä lausunnon, jossa hän väitti, että väitetty syy siihen, miksi "Iran sanoo kuolemaa Yhdysvalloille", johtuu siitä että "kuinka monta maata olemme pommittaneet ja miehittäneet viimeisen 50 vuoden aikana?!" mukaan lukien aiemmat operaatiot Vietnamissa, Irakissa, Afganistanissa ja Syyriassa.

Strickland on ateisti.

Strickland on tehnyt useita kiistanalaisia kommentteja naisista ja naisten oikeuksista, joista yksi oli naisten äänioikeuden myöntämisen kutsuminen virheeksi. Hän on myös kommentoinut negatiivisesti naisten vapaaottelua. Eräässä haastattelussa hän sanoi: "Toki, olkoon naisten vapaaottelu olemassa, olkoon se juttu. En pidä sen katsomisesta. En usko, että useimmat ihmiset pitävät sen katsomisesta. Jos naisten vapaaottelu erotettaisiin miesten vapaaottelusta, kukaan ei katsoisi sitä paskaa."

Strickland toisti nämä näkemyksensä helmikuussa 2026, sanoen että "kukaan ei välitä vittuakaan naisten urheilusta", ennen kuin lisäsi: "Naisissa ei ole mitään vikaa. He tekevät mahtavia asioita. He kokkaavat, he siivoavat." Hän väitti, että naisten "liiallinen" valtuuttaminen on "pilannut yhteiskunnan".

## Ammattilaisottelut

## Lähteet
Jeesuksen Pyhän Sydämen kunniavartio

**Jeesuksen Pyhän Sydämen kunniavartio** viralliselta ranskankieliseltä nimeltään **L’Heure de Présence au Cœur de Jésus – Garde d’Honneur du Sacré-Cœur de Jésus** on ranskalaislähtöinen katolinen maallikkojärjestö.

Yhdistyksen perusti Bourg-en-Bressessa vuonna 1863 ranskalainen mystikko, visitaatiosisar Pyhän Sydämen Maria Bernaud (1825-1903), joka näki näyn Jeesuksen pyhästä sydämestä eräänlaisen kellotaulun ympäröimänä. Myöhemmin paavi Pius IX:stä tuli huomattavimpia yhdistyksen tukijoita.

Yhdistyksen tarkoituksena sen oman määrittelynsä mukaisesti on tuoda uhrina Jeesukselle joka päivä yhden tunnin ajan kaikki mitä tehdään (työ, matkustaminen, vapaa-aika, kotityöt, ateriat, opiskelu, jne.) koska sen mukaan juuri päivittäisten askareiden sydämessä Kristus unohdetaan eniten, ja juuri siellä hän haluaa tavoittaa jokaisen kastetun ihmisen. Yhdistyksen pyrkimyksessä kyse ei ole tekojen muuttamisesta, vaan ihmisten sydämien luonteen muuttamisesta, kulloisenkin hetken pyhittämisestä. Kunniavartio on kutsuttu vastaamaan Jeesuksen rakkauteen ihmiskuntaa kohtaan valitun hetken päivittäisen uhrin kautta.

## Katso myös
*Pyhä tunti
*Jumalan läsnäolon harjoitus
*Rukouksen apostolaatti

## Lähteet

## Aiheesta muualla
*Garde d’Honneur du Sacré-Cœur de Jésus 
*Guard of Honor of the Sacred Heart of Jesus, USA
Robert Whittaker

**Robert John Whittaker** (s. 20. joulukuuta 1990) on australialainen vapaaottelija, joka ottelee UFC:ssä. Whittaker on entinen UFC:n keskisarjan mestari.

## Ammattilaisottelut

## Lähteet

* https://www.espn.com/mma/fighter/_/id/3009717/robert-whittaker
*https://www.tapology.com/fightcenter/fighters/17398-robert-whittaker
Jake Kilrain

**Jake Kilrain** (9. helmikuuta 1859 Greenpoint New York – 22. joulukuuta 1937 Quincy) oli yhdysvaltalainen nyrkkeilijä. Hänen syntymänimensä oli **John Joseph Killian**. Hän aloitti nyrkkeilyn vuonna 1880 ja otti nimekseen Jake Kilrain salatakseen asian vanhemmiltaan.

Kilrain oli sinnikäs, rohkea ja äärimmäisen kestävä kamppailija. Vuonna 1887 Kilrain kohtasi Jem Smithin Ranskassa ottelussa nyrkkeilyn englantilaisen version maailmanmestaruudesta. Kaksi ja puoli tuntia kestäneen kamppailun jälkeen 106-eräinen ottelu julistettiin tasapeliksi, koska oli jo pimeä. 

Ottelun jälkeen viikkolehti *[[National Police Gazette]]n* päätoimittaja ja silloisen raskaan sarjan mestarin John L. Sullivanin arkkivihollinen Richard Kyle Fox julisti Kilrainin jo mestariksi. Kilrainin ja Sullivanin välinen raskaan sarjan maailmanmestaruusottelu järjestettiin 8. heinäkuuta 1889 Richburgissa, Mississippissä. Se käytiin paljain nyrkein ja London Prize Ring -sääntöjen mukaan. Ottelu käytiin 40 asteen kuumuudessa ja kesti 2 tuntia ja 16 minuuttia. Lopulta Kilrainin huoltajat luovuttivat 76. erän alussa, kun Kilrain yritti vielä jatkaa silmät lähes kiinni muurautuneina sekä nenä ja huulet veressä. 

## Lähteet
Universitätsklinikum Eppendorfin metroasema

**Universitätsklinikum Eppendorf** on Hampurin metron U5-linjan suunnitteilla oleva metroasema, joka on tarkoitus avata ennen vuotta 2040. Asema tulee palvelemaan Eppendorfin yliopistollista sairaalaa, ja sitä ennustetaan käyttävän arkisin 39 000 matkustajaa päivässä, mikä tekee siitä yhden metron vilkkaimmista yhtä linjaa palvelemista asemista. 

## Lähteet
Someriippuvuus

**Sosiaalisen median liiallinen käyttö** eli **someriippuvuus** on toiminnallinen riippuvuus, joka voi aiheuttaa ongelmia. 

## Vaikutus
Someriippuvuus surkastuttaa aivojen mantelitumaketta, joka johtaa impulsiivisuuden kasvuun. Muista addiktioista poiketen se ei kuitenkaan aiheuta poikkeavuuksia niille osille aivoista, jotka säätelevät toiminnanohjausta. Tutkimusten mukaan ihmiset eivät usein huomaa olevansa riippuvaisia somesta. Pelkkä puhelin laitteena ei aiheuta addiktiota, sen sijaan sosiaalisen median algoritmeihin perustuvat syötteet koukuttavat. Someriippuvuuden oireisiin kuuluu somepostausten pakonomainen tykkääminen, pakkomielteinen julkaiseminen ja fomo eli sosiaalinen ahdistus siitä, että jää paitsi paitsi jostain tärkeästä, jos ei käytä sosiaalista mediaa. Somesta riippuvaiseksi tullut hakee sieltä hetkellistä helpotusta oloaan helpottaakseen. Somesta kun saa nopeasti dopamiini­pyrskeitä. Ihmiset haluavat täyttää sosiaalisen median avulla perustarpeitaan: tulla hyväksytyksi tai huomatuksi esimerkiksi miellyttämisen tai ärsyttämisen avulla.

## Tutkimuksia
Toisin kuin raha- tai nettipelaamiselle someriippuvuudelle ei ole määritelty diagnostista luokitusta.

Someriippuvuutta on tutkittu muun muassa Yhdysvalloissa ja Aasiassa. Kalifornian osavaltionyliopisto Fullertonissa tehtiin tutkimus, josta paljastui, että Facebookin uutisvirran selailu aktivoi samoja osia aivoista kuin kokaiinin käyttö. Houstonin yliopiston tutkimuksessa huomattiin, että Facebookin käytöllä on yhteys masennukseen. Masennusta voi aiheuttaa, kun omaa elämää verrataan kavereiden elämään ja näiden saavutuksiin.

## Oireita
Ongelmalliseen käyttöön voi viitata, jos:
*tuntee pakottaavaa tarvetta olla jatkuvasti tavoitettavissa
*käyttö aiheuttaa ongelmia itselle tai läheisille,
*ei voi olla ajattelematta somea,
*somen käytöstä joutuu käymään itsensä kanssa henkistä kamppailua 
*someen on pakko tehdä päivityksiä
*somesta ei pysty irrottautumaan
*somen käytön jälkeen ahdistaa, stressaa tai ärsyttää
*somenkäyttö aiheuttaa levottomuutta tai keskittymiskyvyn puutetta
*käytön lopettaminen aiheuttaa fyysisiä oireita
*sen käyttö aiheuttaa riitoja tai 
*omasta somenkäytöstä valehtelee  muille.

Somen liikakäyttö saattaa:
*rajoittaa muita sosiaalisia tai henkilökohtaisia aktiviteetteja, 
*altistaa jatkuvalle informaatiovyörylle, 
*aiheuttaa keskittymisongelmia
*johtaa siihen, että yksilö vertailee itseään jatkuvasti muihin.
*heikentää unenlaatua.

## Lähteet

## Aiheesta muualla

*Nuortenlinkki: Someriippuvuus
*A-klinikkasäätiö: Someriippuvuus – kasvava ongelma erityisesti nuorilla aikuisilla
Les Martys

**Les Martys** () on kunta Ranskan eteläosassa Auden departementissa Oksitanian alueella. Se sijaitsee noin 32 kilometriä Carcassonnen kaupungista pohjoiseen.

Kunta on Montagne Noiren vuoriston sydämessä, tarkemmin sanottuna kapeassa Haut Cabardèsin laaksossa, joka yhdistää Carcassonnen Mazamet'iin. Orbiel- ja Durejoet ovat tärkeimmät Les Martysin kunnan läpi virtaavat joet.

## Lähteet

## Aiheesta muualla
Cuxac-Cabardès

**Cuxac-Cabardès** () on kunta Ranskan eteläosassa Auden departementissa Oksitanian alueella. Se sijaitsee Durejoen varrella, noin 25 kilometriä Carcassonnen kaupungista pohjoiseen.

Cuxac-Cabardès kuuluu historiallisesti ja kulttuurisesti osaksi Montagne Noiren vuoristo. Kunnan rauhattomin ajanjakso oli uskonsotien aikana vuosina 1563–1595, jolloin Tarnin hugenotit ja kuninkaalliset joukot valloittivat sen vuorotellen.

Kaupungin feodaalinen linna rakennettiin nykyisen keskusaukion ympärille. Linna purettiin Ludvig XIV:n hallituskaudella vuonna 1711, ja nykyään siitä on jäljellä vain pieni torni. Sainte-Cécilen kirkko on kokenut useita muutoksia vuosisatojen aikana. Kirkon apsis on viisisivuinen. Kirkon luoteispuolella sijaitsee kellotorni, jossa on omaperäinen vartiotorni.


Tiedosto:Eglise Cuxac par Romain Resplandy.jpg|Sainte-Cécilen kirkko.
Tiedosto:Clocher église Sainte-Cécile 1.jpg|Sainte Cécilen kirkon kellotorni.


## Lähteet

## Aiheesta muualla
Boca Chica

**Boca Chica** on kaupunki ja kunta Dominikaanisessa tasavallassa. Paikka on tunnettu etenkin rantalomakohteena. Vuonna 2022 Boca Chicassa asui 167&nbsp;040 henkilöä.

## Maantiede
Boca Chica siaitsee Dominikaanisessa tasavallassa Santo Domingon provinssissa noin 16 kilometriä pääkaupunki Santo Domingosta itään. Se tunnetaan etenkin laguunimaisesta hiekkarannastaan, siinä missä pääkaupungin rannikko on rosoista korallikivkkoa.

## Historia

Boca Chica perustettiin vuonna 1779 ja sen alkuperäinen nimi oli San José de los Llanos. Paikkakunta kasvoi 1900-luvun alkupuolella. Vuonna 196 perustettiin sokeritehdas *Ingenio Azucarero Boca Chica* ja Juan Bautista Vicini Burgos perusti 1920-luvulla seudulle sokeriplantaaseja. Vuonna 1926 valmistui paikkakunnan pääkaupunki Santo Domingoon yhdistänyt maantie.

Matkailulla on ollut osuutta kaupungin kasvuun pitkään. Ensimmäinen rantalomakohde Boca Chicassa rakennettiin 1890-luvun lopulla. Kun Yhdysvallat miehitti Dominikaanisen tasaallan 1920-luvulla paikkaan tutustuivat monet yhdysvaltalaiset ja kanadalaiset virka- ja liikemiehet tutustuivat Boca Chicaan, jonne muodostui ulkomaalaisten yhteisö. Samantapaisia rikkaiden ulkomaaliasten yhteisöjä oli myös muualla pitkin maan rannikkoa.

Boca Chicaa kehitettiin edelleen Dominikaanisen tasavallan diktaattori Rafael Leónidas Trujillon kaudella. Vuonna 1949 rakennettiin myöhemmin paikan symboliksi muodostunut *Hotel Hamaca*, yksi maan ensimmäisistä nykyaikaisista hotelleista. 1950-luvulla Boca Chicaa markkinoitiin ulkomailla lomailukohteena. Paikalla lovailivatkin monet julkisuuden henkilöt. Sitä käytti myös Kuuvan vallankumouksessa syrkjäytetty Fulgencio Batista, joka oli saanut turvapaikan Dominikaanisesta tasavallasta. 1950- ja 1960-luvuilla Boca Chicasta tuli suosittu lomakohde myös paikallisten keskuudessa. Pääkaupungin varakkaat perheet rakennuttivat paikalle huviloita ja köyhemmätkin kävivät Boca Chican rannoilla.

Trujillon kauden jälkeen 1960-luvulla monet hänen aloittamistaan infrastruktuuriprojekteista jäivät heitteille. Hotel Hamaca suljettiin, kun Boca Chicaan iski hurrikaani David. Se avattiin uudestaan vasta 1990-luvulla. Paikkakunnalla oli kuitenkin edelleen pienimuotoisempaa matkailualan palvelua hotelleineen, baareineen ja ravintoloineen. Samalla Boca Chica tuli tunnetuksi prostituutiota ja seksiturismista, jota esiintyy edelleen luksuslomakohteiden varjossa. Boca Chicasta tuli oma kuntansa vuonna 2001. Aikaisemmin se oli ollut "paikallisyksikkö" (*paraje*). ja La Caletasta tuli Boca Chican kunnanosa (*distrito municipal*) vuonna 2004. Matkailun ohella Boca Chicassa on konttisatama.

## Väestö
Boca Chican kunnan asukasluku vuonna 2022 oli 167&nbsp;040. Vuonna 2010 asukkaita oli 142&nbsp;019. Heistä kaupunkialueella asui 100&nbsp;525 ja maaseudulla 41&nbsp;494.

## Lähteet
UFC 319

**UFC 319: du Plessis vs. Chimaev** oli vapaaottelutapahtuma, joka järjestettiin 17. elokuuta 2025 Chicagossa. Tapahtuman pääottelussa Dricus du Plessis puolusti keskisarjan mestaruusvyötään Khamzat Chimaevia vastaan.

## Tulokset

## Bonukset
Bonuksen voittaneet ottelijat saivat palkkioksi 50 000 dollaria.
***Illan suoritus: Khamzat Chimaev, Lerone Murphy, Carlos Prates ja Tim Elliott**
***Illan kamppailu:** Ei annettu

## Lähteet
https://www.ufc.com/event/ufc-319

https://mmajunkie-eu.usatoday.com/story/sports/ufc/2025/08/17/ufc-319-post-event-facts-khamzat-chimaev-delivers-historic-numbers-title-win/85679454007/

### Viitteet
Sahlbom

**Sahlbom** on muun muassa seuraavien henkilöiden sukunimi:

* Matti Hjalmar (<u>Jalmari</u>) Sahlbom (1878–1921), suomalainen kauppaneuvos, SOK:n toimitusjohtaja
* Naima Sahlbom (1871–1957), ruotsalainen kemisti ja pasifisti
* Olavi Sortta, sukunimi vuoteen 1932 Sahlbom (1896–1968), suomalainen arkkitehti
Gosti

**Gostit** olivat Moskovan suuriruhtinaskunnan rikkaimpia kauppiaita, jotka muodostivat erityisen, tsaarinvallan alaisuudessa toimineen kauppiaskunnan. Heitä valvoi erityinen kauppaprikaasi, ja heidän asemansa oli kiinteä osa tsaarihallinnon kontrolloimaa talouselämää. Gostit kuuluivat varallisuuden perusteella jaettuihin kauppakiltoihin ja heillä oli sekä kaupallisia että julkishallinnollisia tehtäviä.

## Historia
Gostien asema vahvistui erityisesti Moskovan suuriruhtinaskunnan ja sittemmin Venäjän keisarikunnan nousun aikana. He edustivat maan varakkainta kauppiassäätyä, joka sitoutui kiinteästi tsaarin hallintoon. Ulkomaalainen saattoi teoriassa päästä gostiksi, mutta käytännössä tämä edellytti pitkälle menevää assimilaatiota, kuten ortodoksiseen uskoon kääntymistä ja venäläistymistä.

## Oikeudellinen asema ja tehtävät
Gostit jaettiin varallisuuden perusteella kolmeen kiltaan. Tämän jaottelun perusteella määräytyivät myös heidän oikeutensa ja velvollisuutensa. Kaupankäynnin ohella heille annettiin julkisia hallintotehtäviä, kuten tullin kantaminen. Lisäksi heillä oli erityisoikeuksia, kuten mahdollisuus valmistaa omaa viinaa, vaikka väkevien tislaus oli muutoin valtion tiukasti valvottu monopoli. Gostien taloudellinen asema oikeutti heidät kartanoiden ja maaorjien omistamiseen.

## Kaupalliset keskukset
Gostien pääasuinpaikka oli Moskova, jossa heidän lukumääränsä jäi varsin pieneksi - rikkaita gosteja tunnettiin vain noin kolmekymmentä. He asuivat kaikki Kitai-gorodissa, Kremliä vastapäätä sijaitsevassa kauppakaupunginosassa. Gostien omaisuuksia ja vaikutusvaltaa esiintyi myös muissa kauppakaupungeissa, erityisesti Novgorodissa. Monet suvut, kuten vauras Stroganov-suku, rakensivat omat kauppahuoneensa ja laajensivat vaikutuspiiriään kaukaisille alueille, kuten Siperiaan.

## Suhteet ulkomaailmaan
Gostit muodostivat sen yhteiskuntakerroksen, joka oli eniten kosketuksissa ulkomaailmaan ja jolla oli jonkin verran vieraan kielten taitoa. He osallistuivat pajareiden ohella Venäjän suurvalta-asemaa symboloineisiin ulkomaille lähetettyihin diplomaattisiin lähetystöihin. Tästä huolimatta he pysyivät pääosin hyvin konservatiivisina ja suhtautuivat varauksellisesti tai kielteisesti yhteiskunnallisiin ja taloudellisiin uudistuksiin.

## Katso myös

* Oligarkia

## Lähteet
Iárdanos (joki)

**Iárdanos** () eli **Iardánis** (Ιαρδάνης), antiikin **Iardanos** (, ), on joki Peloponnesoksen niemimaalla Kreikassa. Se virtaa Eliin alueyksikön alueella ja laskee Joonianmereen Skafidián kylän pohjoispuolella.

Kyseessä on todennäköisesti sama joki, jonka Homeros mainitsee *[[Ilias|Iliaassa]]*; hän sanoo sen virranneen Feian kaupungin vierestä. Jotkut kuitenkin yhdistivät Homeroksen Iardanoksen Akidas-jokeen, joka laski Anigrokseen.

## Lähteet
Seiraíos

**Seiraíos** () eli **Vertsiótikos** (Βερτσιώτικος) on joki Peloponnesoksen niemimaalla Kreikassa. Se on Erýmanthoksen sivujoki ja virtaa Akhaian alueyksikössä Kalávrytan kunnan alueella. Joki saa alunsa läheltä Páoksen kylää ja yhtyy Erýmanthokseen Tripótaman kylässä noin sata metriä etelään sen ja Aroánios-joen yhtymäkohdasta.

## Lähteet
Gough's Cave

**Gough's Cave** on luola Mendip Hillsin eteläreunalla Englannin Somersetissa. Se on 3,4 kilometriä pitkä ja 115 metriä syvä.

Luolasta löydettiin vuonna 1903 noin 10 000 vuotta vanha luuranko, joka tunnetaan Cheddarin miehenä. Kolmesta luolasta löydetystä pääkallosta, jotka on ajoitettu noin 14&nbsp;000 vuotta vanhoiksi, on muotoiltu juoma-astioita.

## Lähteet